b'\n_START_ARTICLE_\nZmago Jeraj\n_START_SECTION_\n\xc5\xbdivljenjepis\n_START_PARAGRAPH_\nJeraj se je rodil v Ljubljani, slikarstvo pa je \xc5\xa1tudiral na Akademiji za likovno umetnost v Ljubljani in v Beogradu, kjer je leta 1960 tudi diplomiral pri profesorici Zori Petrovi\xc4\x87. \xc5\xa0tudij je nato nadaljeval na specialki za slikarstvo na ALU v Ljubljani pri profesorju Gabrijelu Stupici in ga zaklju\xc4\x8dil leta 1967. Leta 1985 je prejel nagrado Pre\xc5\xa1ernovega sklada za umetni\xc5\xa1ke dose\xc5\xbeke v risbi in gva\xc5\xa1u, leta 2009 pa Pre\xc5\xa1ernovo nagrado za \xc5\xbeivljenjsko delo.'